Svjetsko prvenstvo u vodenim sportovima 2015.

**Svjetsko prvenstvo u vodenim sportovima 2015.** bilo je 16. takmičenje za titule svjetskog prvaka u vodenim sportovima u organizaciji FINA-e. Domaćin takmičenja, koje je održano od 24. jula do 9. augusta, bio je ruski grad Kazanj, što je prvi put da je Rusija domaćin jednog ovakvog takmičenja.

Na prvenstvu je dodijeljeno ukupno 75 kompleta medalja: u plivanju (42 kompleta), daljinskom plivanju (7 kompleta), sinhroniziranom plivanju (9 kompleta), skokovima u vodu (13), ekstremnim skokovima (2) i vaterpolu (2).

## Izbor grada domaćina 
Odluka o domaćinu 16. svjetskog prvenstva u vodenim sportovima donesena je na generalnom kongresu FINA-e održanom u Šangaju 15. jula 2011. Kandidati za domaćina bili su još i Guadalajara, Montréal, Hong Kong i Guangzhou. Montréal i Guangzhou povukli su kandidature neposredno prije početka glasanja.

## Grad domaćin Kazanj 
lijevo|230px|Kazanjski kolaž
Kazanj je glavni i najveći grad ruske republike Tatarstan i s oko 1,2 miliona stanovnika šesti je po veličini grad u Rusiji. Jedan je od najvažnijih političkih, ekonomskih, kulturnih, vjerskih, obrazovnih i saobraćajnih centara Ruske Federacije. Smješten je u evropskom dijelu Rusije, nedaleko od ušća Kazanjke u Volgu, na nadmorskoj visini od oko 60 m. Zahvaljujući svojoj bogatoj i burnoj historiji i tradiciji, Kazanj, koji je službeno osnovan 1005. godine, nalazi se na UNESCO-ovoj listi Svjetske baštine (Kazanjski kremlj). Kazanj često nazivaju i "trećom prijestonicom Rusije" (nakon Moskve i Sankt Peterburga).

U ovom gradu djeluju brojni sportski klubovi, zbog čega ga često nazivaju i "sportskom prijestonicom Rusije". Najpoznatiji kazanjski sportski klubovi, koji se ubrajaju i među najveće u Evropi, jesu nogometni klub Rubin, hokejaški klub Ak Bars, košarkaški klub UNIKS, te odbojkaški klubovi Zenit i Dinamo.

Grad je bio domaćin Ljetne univerzijade 2013, a u njemu će se odigravati i utakmice Svjetskog prvenstva u nogometu 2018, čiji je Rusija domaćin.

### Sportski objekti 
mini|lijevo|250px|Kazanj Arena
mini|lijevo|250px|Centar vodenih sportova

Većina takmičenja na SP-u održana je na borilištima koja su specijalno sagrađena za potrebe Ljetne univerzijade 2013.
* Centralni sportski objekt jest Kazanj Arena, multifunkcionalni sportski objekt građen od maja 2010. do juna 2013. Stadion je u osnovi namijenjen za nogomet i ima kapacitet od oko 45.000 mjesta, ali je za potrebe SP u plivanju, zbog postavljanja dvaju mobilnih 50-metarskih bazena, kapacitet smanjen na 11.627 mjesta. U Kazanj Areni održana su sva takmičenja u plivanju i sinhroniziranom plivanju. Jedan bazen služio je isključivo za takmičenja, a drugi za zagrijavanja i treninge.
* Centar vodenih sportova nalazi se na obalama Kazanjke, gotovo u samom centru grada. Građen je od septembra 2009. do marta 2013. i sadrži 3 bazena (2 50-metarska i 1 za skokove u vodu) i ima kapacitet od 4200 mjesta. Tu su održana takmičenja u skokovima u vodu te završnica vaterpolskog turnira.
* Na Kazanjki su održana takmičenja u daljinskom plivanju i ekstremnim skokovima. Mobilne tribine kapaciteta do 1.500 mjesta postavljene su na lijevoj obali, podno Kazanjskog kremlja.
* Preliminarni dio takmičenja u vaterpolu igran je na bazenima *Burevjestnik* (grupna faza i četvrfinala za muškarce) i *Olimp* (grupna faza i četvrtfinala za žene). Bazeni *Orgsintez* i *Arkčarlak* služili su isključivo za treninge.
mini|center|850px|Pogled na grad s Kazanjke

## Satnica 
Prvenstvo je održano od 24. jula do 9. augusta, a prvobitni datum održavanja pomjeren je za nekoliko dana da bi se izbjegla preklapanja s plivačkim takmičenjima na Panameričkim igrama u Torontu, koje su održane neposredno prije ovog takmičenja.

## Države učesnice 
## Tabela medalja 
[300px|thumbnail|Tri plivačice podijelile su bronzu na [Svjetsko prvenstvo u plivanju 2015 - 200 m prsno (žene)|200 m prsno]]

 Domaćin

## Reference 
## Vanjski linkovi 
* Službena stranica

Plivanje
Svjetsko prvenstvo u vodenim sportovima
*
Kategorija:2015. u Rusiji
Kategorija:Sport u Kazanju